Dôvodová správa

Všeobecná časť

	Návrh zákona o transformácii Špecializovaného liečebného ústavu Marína, štátny podnik sa predkladá ako iniciatívny materiál.

	Cieľom návrhu zákona je umožnenie realizácie transformácie Špecializovaného liečebného ústavu Marína štátny podnik na akciovú spoločnosť podľa ustanovenia § 84 a nasl. zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.

	Predložený návrh zákona je v súlade s Ústavou Slovenskej republiky, so zákonmi ako aj medzinárodnými zmluvami, ktorými je Slovenská republika viazaná.

Doložka

 zlučiteľnosti s právom Európskych spoločenstiev a právom Európskej únie

1.	Navrhovateľ právneho predpisu: 

	Vláda Slovenskej republiky

2.	Názov právneho predpisu: 

	Návrh zákona o transformácii Špecializovaného liečebného ústavu Marína, štátneho 	podniku

3.	Problematika návrhu právneho predpisu:

a)	nie je upravená v práve Európskych spoločenstiev:	- primárnom
- sekundárnom,
b)	nie je upravená v práve Európskej únie:		- primárnom
- sekundárnom,
c)	nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.

Vzhľadom na vnútroštátny charakter navrhovaného právneho predpisu je bezpredmetné vyjadrovať sa k bodom 4., 5. a 6. doložky zlučiteľnosti.

Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

1.	Nároky na verejné financie:
            Nároky na verejné financie sa prijatím tohto zákona nezakladajú, keďže ide len o zmenu štátneho podniku na obchodnú spoločnosť so zachovaním doterajšej činnosti.

2.	Návrh zákona je v súlade s prioritami a cieľmi hospodárskej politiky.

3.	Návrh zákona nemá vplyv na životné prostredie.

4.	Návrh zákona nebude mať dopad na zamestnanosť a zvýšenie počtu pracovných miest.

5.	Návrh zákona nebude mať dopad na podnikateľské prostredie.

Osobitná časť

    K článku I

K § 1
	Ustanovenie určuje predmet a účel zákona – zrušenie štátneho podniku a jeho transformáciu na akciovú spoločnosť.

K § 2
	Štátny podnik zruší rozhodnutím Ministerstvo zdravotníctva Slovenskej republiky.

K § 3
	Akciová spoločnosť bude naďalej poskytovať zdravotnú starostlivosť. Tento účel nemožno zmeniť.

K § 4
	Predmetom vkladu je majetok Špecializovaného liečebného ústavu Marína štátny podnik.

K § 5
	Hodnota nepeňažného vkladu sa určí znaleckým posudkom a je vkladom do základného imania.

K § 6
	Vlastnícke právo prechádza na akciovú spoločnosť dňom vkladu.

K § 7
	Hodnota základného imania je hodnota vkladu znížená a hodnotu rezervného fondu.

K § 8
	Rezervný fond sa tvorí vo výške 1% z hodnoty nepeňažného vkladu a každoročne sa dopĺňa o sumu vo výške 5% z čistého zisku až do výšky dosiahnutia rezervného fondu 20% základného imania.

K § 9
	Akcie znejú na meno a sú zaknihovaným cenným papierom.

K § 10
	Predmetom podnikania akciovej spoločnosti je poskytovanie ústavnej zdravotnej starostlivosti v oblasti kúpeľníctva.

K § 11
	Ustanovuje prechod pracovnoprávnych vzťahov zo zrušeného štátneho podniku na akciovú spoločnosť.

K § 12
	Týka sa výmazu a zápisu v Obchodnom registri.

K § 13
	Ustanovenie určuje ktoré ustanovenia Obchodného zákonníka sa vzťahujú na vznik akciovej spoločnosti . Na transformáciu sa nevzťahuje zákon o prevode majetku štátu na iné osoby.

K § 14
	Na prevod majetkovej účasti štátu sa vzťahuje zákon o prevode majetku štátu na iné osoby.

K článku II
	Stanovuje sa dátum účinnosti zákona.